CELEX: 62019TN0605
Language: hu
Date: 2019-09-09 00:00:00
Title: T-605/19. sz. ügy: 2019. szeptember 9-én benyújtott kereset – EP kontra Bizottság

11.11.2019   
            
            
               HU
            
            
               Az Európai Unió Hivatalos Lapja
            
            
               C 383/65
            
         
      2019. szeptember 9-én benyújtott kereset – EP kontra Bizottság
      (T-605/19. sz. ügy)
      (2019/C 383/74)
      Az eljárás nyelve: francia
      
         Felek
      
      
         Felperes: EP (képviselők: S. Orlandi és T. Martin ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a felperesnek a 2018. évre vonatkozó előléptetési időszakban AD9-es besorolási fokozatba történő előléptetését mellőző határozatot.
               
            
                  —
               
               
                  az Európai Bizottságot kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első jogalap a panaszt elutasító válasz különösen a tekintetben elégtelen indokolásán alapul, hogy az előléptetési vegyes bizottság javasolta a felperes előléptetését.
               
            
                  2.
               
               
                  A második jogalap az Európai Unió tisztviselői személyzeti szabályzata (a továbbiakban: személyzeti szabályzat) 45. cikkének a kinevezésre jogosult hatóság általi megsértésén alapul, mivel nem végezte el az összes előléptethető tisztviselő érdemeinek tényleges összehasonlító vizsgálatát.
               
            
                  3.
               
               
                  A harmadik jogalap nyilvánvaló értékelési hibán alapul, amely a megtámadott dokumentum rendelkezésre álló indokolása alapján ez utóbbit mindenképpen jellemzi.
               
            
                  4.
               
               
                  A negyedik jogalap a személyzeti szabályzat 24b. cikkének és a személyzeti szabályzat II. melléklete első és hatodik bekezdésének megsértésén alapul, mivel a felperest állítólag a személyzeti képviselet keretében ellátott feladatai miatt büntették.